**Isabel Herguera** nada en San Sebastián en 1961 é unha artista visual, directora e produtora de animación española. A súa obra é pioneira en animación por ordenador desde a creación contemporánea distínguena como a primeira artista que realizou instalacións audiovisuais con animacións. Coñecid*a* por dirixir a Mostra Internacional de Cinema d'Animació de Catalunya (ANIMAC), por ser nomeada ao Premio Goya á Mellor Curtametraxe de Animación por *La Gallina Ciega* (2006) e gañar o Premio Unicef de Curtametraxes e Documentais en Bilbao en 2012.

Biografía
---------

Herguera estudou na Facultade de Belas Artes en Bilbao. Proseguiu os seus estudos na Academia de Belas Artes de Düsseldorf, en Alemaña, e posteriormente viaxou a Estados Unidos onde realizou un máster no Instituto das Artes de California (CALARTS). Foi alí onde comezou a súa traxectoria profesional, traballando durante varios anos en estudos de animación de Os Ánxeles.

A mediados da década dos 90, fundou o seu estudo de animación Loko Pictures,xunto a Satinder Singh, onde realizaron proxectos publicitarios. En 2003, Herguera volveu a San Sebastián, ocupándose desde entón de dirixir a Mostra Internacional de Cinema d'Animació de Catalunya até 2011.Estando baixo a súa dirección, o certame recibiu o Premio Nacional de Audiovisual do Consell Nacional da Cultura i de lles Arts (CONCA) en 2009.

Desde 2007, deseña e coordina o programa Laboratorio de Imaxe en Movemento en Arteleku, centro de arte creada pola Deputación Foral de Guipúscoa en 1987. Imparte regularmente talleres sobre animación no National Institute of Design (NID) en Ahmedabad, India desde 2005. Tamén é docente no Central Academy of Fine Arts (CAFA) en Pequín, China. En 2011 recibiu o premio a Mellor curto con *Ámár*, na sección Anímache do  X Festival de cine Cortomieres (Mieres, Asturias). En 2013, participou no festival Animacam.

No Congreso de Cine Vasco que montou a Filmoteca vasca durante o verán de 2014, Herguera participou como xurado, onde se reuniu con outros directores da chamada xeración Kimuak.Kumuak, que en éuscaro fai referencia a planos de rodaxe, é unha plataforma pública que selecciona todos os anos unha mostra de proxectos e curtametraxes en base á súa calidade, orixinalidade e risco, ademais de estar rodado en éuscaro e realizado por técnicos e actores locais.

Con *Amore d'inverno* (2015, Euskadi), unha película de animación de menos de 10 minutos, gañou o Gran Premio do Cine Vasco 2015. Tamén recibiu unha mención especial do xurado no Imaginaria Film Festival 2016.

Na sección Oficial do I Festival Internacional Dona i Cinema (2016) Herguera recibiu a Mención á Mellor Curtametraxe de Animación *Ámár.*

Participou como xurado na sección ANIMAFICX do Festival de Cine de Xixón 2016.En 2017 participou no Festival de Animación de Annecy, na sección de curtametraxes co seu proxecto *Kutxa Beltza.*

A súa primeira longametraxe de animación *El Sueño de la Sultana* presentouse no Festival Internacional de Cine de San Sebastián de 2023, onde competiu pola Concha de Ouro. A película está baseada no clásico homónimo da literatura feminista de ciencia ficción *The Sultana's Dream* escrito en 1905 por Rokeya Sakhawat Hossain, unha feminista musulmá.

En 2024, o Festival Internacional de Cine de Animación de Cataluña concedeulle un premio honorífico en Animac 2024.

Filmografía
-----------

* 1988 – *Spain loves you*.
* 1989 – *Safari*.
* 1989 – *Cante de ida y vuelta*.
* 1993 – *Los muertitos*.
* 2005 – *La gallina ciega*. Nominada aos Premios Goya en 2006.
* 2010 – *Ámár*.
* 2012 – *Bajo la almohada*.
* 2016 – *Sailor's Grave*.
* 2016 – *Winter Love*.
* 2023 – *El sueño de la sultana*

Notas
-----

1. 1 2  "Festival de San Sebastián". Consultado o 1 de diciembre de 2018.
2. ↑  Marvin&Wayne. "Isabel Herguera - Marvin&Wayne Short Films". *Marvin&Wayne* (en castelán). Consultado o 1 de diciembre de 2018.
3. ↑  "Isabel Herguera en FILMIN".
4. ↑  "Isabel Herguera – Great Women Animators" (en inglés). Consultado o 1 de diciembre de 2018.
5. ↑  "Isabel Herguera — Animac" (en catalán). Arquivado dende o orixinal o 11 de abril de 2020. Consultado o 1 de diciembre de 2018.
6. ↑  "Prof. Isabel Herguera - KHM" (en alemán). Consultado o 1 de diciembre de 2018.
7. ↑  "Festival de Cine Cortomieres".
8. ↑  Coruña, La Opinión A. "Más que dibujos animados". Consultado o 1 de diciembre de 2018.
9. ↑  "Cine vasco: fuerte entre las flores". *El Diario Vasco* (en castelán). 12 de octubre de 2014. Consultado o 1 de diciembre de 2018.
10. ↑  Vasca, EiTB Radio Televisión Pública. "El corto belga 'Renaître' gana el gran premio del festival Zinebi" (en castelán). Consultado o 1 de diciembre de 2018.
11. ↑  "‘Psiconautas’, mejor película de animación en el festival italiano Imaginaria 2016". *Audiovisual451* (en castelán). 29 de agosto de 2016. Consultado o 1 de diciembre de 2018.
12. ↑  "La cineasta Fina Torres y su película "Habana Eva" ganan el premio a la Mejor Producción de Largometraje". *elperiodic* (en castelán). Consultado o 1 de diciembre de 2018.
13. ↑  "La película búlgara 'Glory', mejor largometraje del Festival de Cine de Gijón 2016". *La Vanguardia*. Consultado o 1 de diciembre de 2018.
14. ↑  S.L. EDICIONES PLAZA,. "La película de animación 'made in València' Animal Crackers, única española que compite festival de Annecy" (en castelán). Consultado o 1 de diciembre de 2018.
15. ↑  ""EL SUEÑO DE LA SULTANA" EN LA SECCIÓN OFICIAL DE SAN SEBASTIÁN. PRIMERA PELÍCULA DE ANIMACIÓN EUROPEA EN CONSEGUIRLO | El Blog de Cine Español" (en inglés). 2023-07-14. Consultado o 2023-07-14.
16. ↑  AV451, Redacción (2024-01-12). "La cineasta Isabel Herguera, premio honorífico en Animac 2024" (en castelán). Consultado o 2024-01-18.
17. ↑  "La gallina ciega » Premios Goya 2019" (en castelán). Consultado o 2 de diciembre de 2018.

Véxase tamén
------------

### Ligazóns externas

* Canal Isabel Herguera en Vimeo.
* Entrevista a Isabel Herguera ''El sueño de la sultana / Sultana's Dream'' (S.O.) 2023

|  |  |
| --- | --- |
| Control de autoridades | 
* Wd: Q59359694
* WorldCat
* VIAF: 272218510
* GND: 1027356281
* IMDb: nm1970567
* TMDb: 1483444

 |